വികസന പ്രവര്ത്തനങ്ങള്ക്ക് തുരങ്കംവെയ്ക്കുന്നു വൈക്കം നഗരസഭക്കെതിരെ സി.കെ.ആശ എം.എല്.എ വൈക്കം: കഴിവുകേട് മറച്ചുവെയ്ക്കാന് നഗരസഭാ ഭരണനേതൃത്വം വ്യാജ വാര്ത്തകള് പ്രചരിപ്പിക്കുകയാണെന്ന് സി.കെ.ആശ എം എല് എ. വൈക്കം കായലോരബീച്ച് റവന്യുവകുപ്പിനെക്കൊണ്ട് തിരിച്ചെടുപ്പിച്ച് സ്വകാര്യവ്യക്തികള്ക്ക് കൈമാറുന്നതിന് എം.എല്.എ ശ്രമം നടത്തുന്നുവെന്ന നഗരസഭയുടെ ആരോപണം വാസ്തവ വിരുദ്ധമാണെന്നും എം.എല്.എ പത്രസമ്മേളനത്തില് വ്യക്തമാക്കി. 202021 സംസ്ഥാന ബഡ്ജറ്റില് 9 കോടി രൂപ സര്ക്കാര്,ബീച്ചില് സ്പോര്ട്ട്സ്,ടൂറിസം, കള്ച്ചറല് പദ്ധതികള്ക്കായി പ്രഖ്യാപിക്കുകയും പദ്ധതിരേഖ തയാറാക്കുന്നതിനായി ടൂറിസം ഡെപ്യൂട്ടി ഡയറക്ടറും അര്ക്കിടെക്റ്റും സ്ഥലം സന്ദര്ശിക്കുകയും ചെയ്യുന്ന ഘട്ടത്തില് നഗരസഭയുടെ പദ്ധതിയാണെന്ന് അവകാശപ്പെട്ട് മുന്സിപ്പല് ചെയര്പേഴ്സണ് , വൈസ് ചെയര്മാന് എന്നിവര് രംഗത്തെത്തുകയായിരുന്നുവെന്ന് എം.എല്.എ ചൂണ്ടിക്കാട്ടുന്നു. നഗരസഭാ ഭരണസമിതിയുടെ നടപടികള് വസ്തുതാ വിരുദ്ധമാണെന്ന് ജനങ്ങള്ക്ക് ബോധ്യപ്പെട്ടു. വൈക്കത്തെ വികസന പ്രവര്ത്തനങ്ങള്ക്ക് നഗരസഭ തുരങ്കംവെയ്ക്കുകയാണ്. 1988 മുതല് ബീച്ച് സംബന്ധിച്ച് റവന്യു വകുപ്പും മുനിസിപ്പാലിറ്റിയും തമ്മില് നടക്കുന്ന നിയമ പ്രശ്നത്തിലേക്ക് തന്റെ പേര് ബോധപൂര്വ്വം നഗരസഭാ ചെയര്പേഴ്സണ് വലിച്ചിഴയ്ക്കുകയാണെന്നും സി.കെ ആശ ആരോപിച്ചു. വൈക്കത്തെ ബീച്ചിന്റെ വിഷയത്തില് മാത്രമല്ല, തദ്ദേശ സ്വയംഭരണ സ്ഥാപനങ്ങളുടെ ഉടമസ്ഥതയിലുള്ള എല്ലാ വസ്തുവകകളും അതാതു തദ്ദേശ സ്ഥാപനങ്ങളുടെ അധീനതയില് തന്നെ തുടരണമെന്ന് തന്നെയാണ് എം.എല്.എ എന്ന നിലയില് തന്റെ നിലപാട്. 1988 ല് പി.എസ്.ശ്രീനിവാസന് റവന്യൂ വകുപ്പ് മന്ത്രിയായിരുന്നപ്പോള് നഗരസഭയ്ക്ക് കൈമാറിയ കായല്പുറമ്ബോക്ക് നഗരസഭയുടെ പേരില് കരം തീര്ക്കുന്നതിനും തണ്ടപ്പേര് രജിസ്റ്ററില് ഉള്പ്പെടുത്തുന്നതിനുമായി കഴിഞ്ഞ ഭരണസമിതിയോടൊപ്പം നിന്ന് ശ്രമം നടത്തിയതും തുടര്ന്ന് ഭരണത്തിലേറിയ ചെയര്പേഴ്സണ് രേണുക രതീഷും, വൈസ് ചെയര്മാന് പി.ടി.സുഭാഷുമായി അന്നത്തെ റവന്യൂ മന്ത്രിയെ കണ്ടതും. ഇതെല്ലാം മറച്ചുവച്ച് വ്യാജ പ്രചരണങ്ങള് നടത്തി വികസന പ്രവര്ത്തനങ്ങളില് രാഷ്ട്രീയം കലര്ത്തുന്ന നഗരസഭയുടെ നടപടി അപലപനീയമാണെന്നും എം.എല്.എ പറഞ്ഞു. സി.പി.ഐ മണ്ഡലം സെക്രട്ടറി എം.ഡി ബാബുരാജ്, മണ്ഡലം സെക്രട്ടേറിയറ്റംഗം എന്.അനില് ബിശ്വാസ് എന്നിവര് എം.എല്.എയ്ക്കൊപ്പമുണ്ടായിരുന്നു. വിവാദങ്ങളുടെ തുടക്കം നഗരസഭാ കായലോര ബീച്ച് വികസനത്തിന്റെ പേരില് എം.എല്.എ ഇടപെട്ട് സ്വകാര്യ മേഖലയ്ക്ക് കൈമാറ്റം ചെയ്യാനുള്ള രഹസ്യനീക്കം നടക്കുന്നുവെന്ന ആരോപണമാണ് കഴിഞ്ഞദിവസം കോണ്ഗ്രസ് നേതൃത്വത്തിലുള്ള നഗരസഭ ഭരണസമിതി ഉന്നയിച്ചത്. നഗരസഭയുടെ പേരില് 1988ല് അന്നത്തെ റവന്യുമന്ത്രിയും വൈക്കത്തുകാരനുമായിരുന്ന പി.എസ് ശ്രീനിവാസന് 6.80 ഏക്കര് കായല് സംസ്ഥാന സര്ക്കാര് നഗരസഭയുടെ കളിസ്ഥല നിര്മ്മാണത്തിനുവേണ്ടി പതിച്ചുനല്കിയതാണ്. ഇത് ദേശീയജലപാതയ്ക്കായി കായലില് നിന്നെടുത്ത മണ്ണ് ഉപയോഗിച്ച് അഡ്വ. പി.കെ ഹരികുമാര് ചെയര്മാനായിരുന്നപ്പോള് നഗരസഭ നികത്തി. ഇതില് നിന്നും 50 സെന്റ് സ്ഥലം കെ.ടി.ഡി.സിക്ക് മുനിസിപ്പല് കൗണ്സില് നല്കി. ബാക്കി സ്ഥലത്ത് വാക്ക് വേയും വൈദ്യുതി വിളക്കുകളും ഇരിപ്പിടങ്ങളുമടക്കം സ്ഥാപിച്ച് ആകര്ഷകമാക്കി പൊതുജനങ്ങള്ക്ക് തുറന്നുകൊടുത്തത് കഴിഞ്ഞ കൗണ്സിലില് എന്.അനില് ബിശ്വാസ് ചെയര്മാനായിരുന്നപ്പോഴാണ്. ഇപ്പോള് നഗരസഭയ്ക്ക് വസ്തു പോക്കുവരവു ചെയ്തു നല്കിയ ലാന്റ് റവന്യൂ തഹസില്ദാരുടെ ഉത്തരവ് റദ്ദു ചെയ്യുന്നതു സംബന്ധിച്ച് 28ന് പാലാ ആര്ഡിഒയുടെ മുന്നില് വിചാരണയ്ക്കെത്താന് സെക്രട്ടറിയ്ക്ക് കത്ത് നല്കിയിരിക്കുകയാണ്. ഇതാണ് വിവാദമായത്.